*Ezt azért kérdezték, hogy Jézust próbára tegyék, és vádolhassák valamivel. De ő nem válaszolt, csak lehajolt, és az ujjával írni kezdett a földre.* (Jn 8,6)

Az első mondat árulkodik. Nem azért akartak választ Jézustól, mert nem tudták merre tovább és irány kell, hanem azért, hogy vádolhassák. Mert az irány nagyon pontosan ki volt jelölve: Jézust meg kell vádolni!

Jézus – Tőle szokatlan módon – nem válaszol, hanem ír. Hogy miért ezt a formát választotta a válaszadásnak, nem tudjuk. A Biblia nagyon szűkszavúan beszél erről a köztes eseményről. Arról sem tesz említést, hogyan, mikor tanult írni.

Jézus minden rendelkezésre álló módon akar és tud kommunikálni! *Vadon Gyula*